paragraph_text: Ian Ferguson (Taumarunui, 20. srpnja 1952.), novozelandski kanuist, četverostruki olimpijski prvak, te najuspješniji novozelandski olimpijac u povijesti. Natjecao se u disciplinama K1, K2 i K4. Na prvim Olimpijskim igrama nastupio je 1976. u Montrealu, te ponovo u Moskvi 1980. godine. Na Olimpijskim igrama u Los Angelesu 1984. osvojio je tri zlatne medalje. Na sljedećim Olimpijskim igrama u Seoulu 1988. osvojio je zlatnu i srebrnu medalju. Bio je prvi Novozelanđanin koji se natjecao na pet olimpijskih igara, a njegove četiri zlatne medalje su i dalje novozelandski rekord.